Jeg forventer ikke, at du svarer på min mail - jeg bliver nærmere overrasket, hvis du gør. Men jeg håber i det mindste, at du vil læse den. Jeg føler mig totalt til grin og jeg er ude-af-mig-selv træt af ikke at blive taget seriøst.

Inden min historie vil jeg orientere om, at jeg (frem til januar) har arbejdet i Telekæden i 6 år og solgt abonnementer for mange forskellige operatører.

Det hele starter for 2 måneder siden, da bliver jeg ringet op af en af jeres sælgere, som sælger mig mobilt bredbånd M til min ipad (altså mikro-SIM uden modem) og jeg får at vide, at jeg vil få det nogle dage efter. Det var den FØRSTE BESTILLING.

På daværende tidspunkt var den billigste løsning til min ipad (med mit forbrug) Telia. Jeg opsiger derfor mit Telia abonnement dagen efter og har her en måneds opsigelse. Da jeg 1 uge efter kommer hjem fra ferie, har jeg ikke modtaget noget simkort endnu. Jeg ringer derfor til jer og får fat på en fyr, som siger, at der faktisk er kommet et ipad-abonnement nu... det er indtil videre gratis og med frit forbrug, da det ikke er blevet officielt lanceret endnu. Det bliver vi enige om, er en super ide og det bestiller jeg. Det var ANDEN BESTILLING.

Men jeg modtager ikke noget. Så jeg ringer ind til jer igen efter en uges tid. Efter at være blevet stillet om en 3-4 gange havner jeg så hos én, som godt kan se, at "det var da også noget rod" og "det skal jeg nok ordne". Det skal dog siges, at personen her ikke kender noget til ipad-abonnementet, så jeg må nøjes med mobilt bredbånd M. Det var TREDJE BESTILLING.

Efter halvanden uges tid ringer jeg så ind til kundeservice igen... nu er der kun ganske få dage til mit Telia abonnement ophører og så står jeg uden internet på min ipad. Jeg bliver igen stillet rundt 3-4 gange og får fat på én som "nok skal ordne det for mig". Han kan ikke se, at jeg skulle have bestilt noget og han kender heller ikke noget til ipad-abonnementet, så... Han krediterer mig oprettelsesgebyret for at kompensere mig for besværet. Til gengæld får jeg nu også at vide, at pga. uventet mange ordrer, så har i forsinket levering og jeg kommer nok til at vente 1-2 uger på mit simkort... hvilket betyder "intet internet" på min ipad. Det var FJERDE BESTILLING.

Efter en uges tid ringer jeg så ind igen. Nu har jeg ikke længere internet på min ipad. Igen kan I ikke se, at jeg skulle have bestilt noget. Jeg bestiller det nu for FEMTE GANG.

... dette fortsætter og først efter 8. BESTILLING, bliver jeg ringet op af jeres velkomstafdeling. Det var i fredags, altså en uge side. Jeg fik at vide, at jeg ville modtage mit simkort efter 7-8 dage - der er gået 8 dage imorgen, men jeg har INGEN forventning om, at I skulle have holdt jeres løfte denne gang!

Som kunde stiller jeg mig komplet uforstående overfor situationen. Hvordan kan et teleselskab, på sin kerneydelse, svigte et så simpelt område som levering af et simkort med tilhørende oprettelse. Og det sker vel og mærke af 7 omgange (måske 8). Hvis ikke det var fordi, TDC var ejet af stærke kapitalfonde og stadig nyder godt af profitten på et tidligere statsmonopol, ville et område som dette måske blive opprioriteret når man 7. gang retter henvendelse (eller måske 3., eller 4. gang).

Dette illustrere præcis hvordan en virksomhed som jeres, kan slippe afsted med, at at spilde folks tid på lange ventetider og uvidende og pinligt berørte medarbejdere, som kun kan undskylde på vegne af en (åbenbart) amatøragtig ledelse, som skjuler sig bag virksomheden. Med jeres konstanten opkøb af konkurrenter, er jeg som kunde udenvidere tvunget ind i et system hvor jeg bliver stillet bagerst i køen. Kan man virkelig behandle sine kunder på denne måde og vel og mærke uden at kompensere dem ordentligt? Er det sådan I prioriterer?

For 3 uger siden skrev jeg en mail til kundeservice, som i store træk var magen til denne. Det var for at få nogen til at tage stilling til min sag. Da jeg ikke modtog svar på min mail, ringede jeg ind 3 dage efter og fik at vide, at jeg skulle sende den igen, det gjorde jeg så. Jeg har i løbet af denne uge ringet til jer 4-5 gange, da jeg stadig ikke har fået svar på min henvendelse. Jeg har fået lov til at snakke med en supervisor og en leder af kundeservice (som blev afsløret af en kollega i ikke at være leder alligevel, PINLIGT og flabet så at bilde kunden det ind). Onsdag blev jeg lovet af en supervisor, at jeg ville få svar på min mail fra en souschef med det samme - intet svar. Torsdag fik jeg at vide af "lederen" af kundeservice, at jeg ville få svar inden kl. 17 - intet svar.... og stadig intet svar nu her 24 timer efter. Det er 3 uger siden, jeg skrev den mail!

Det skal så også lige siges, at da jeg ringer ind i går, viser det sig, at der pludselig ligger en sag på mit nummer om en klage over overtakserede sms'er sendt fra Tyskland. Det var svært at få medarbejderen til at forstå, at det ikke havde noget med mig at gøre. Da jeg ringede ind i dag, måtte jeg lige igennem samme mølle, da det stadig ikke var fjernet fra min sag... Og da jeg tastede "5" i telefon-omstillingen for "andre spørgsmål" røg jeg 2 gange i træk til TDC Fastnet Regningsservice... Der er godt nok rod i butikken!